CELEX: 52018PC0518
Language: da
Date: 2018-07-05
Title: Forslag til RÅDETS AFGØRELSE om indgåelse på Den Europæiske Unions vegne af aftalen i form af brevveksling mellem Unionen og Folkerepublikken Kina i forbindelse med WTO-tvistbilæggelsesprocedure DS492 Foranstaltninger, der har betydning for toldindrømmelser for visse fjerkrækødprodukter

EUROPA-KOMMISSIONEN
            Bruxelles, den 5.7.2018
            COM(2018) 518 final
            2018/0281(NLE)
            Forslag til
            RÅDETS AFGØRELSE
            om indgåelse på Den Europæiske Unions vegne af aftalen i form af brevveksling mellem Unionen og Folkerepublikken Kina i forbindelse med WTO-tvistbilæggelsesprocedure DS492 Foranstaltninger, der har betydning for toldindrømmelser for visse fjerkrækødprodukter
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Efter vedtagelsen af rapporten fra WTO-panelet den 19. april 2017 i forbindelse med WTO-tvistbilæggelsesprocedure DS492 Foranstaltninger, der har betydning for toldindrømmelser for visse fjerkrækødprodukter indledt af Folkerepublikken Kina mod Den Europæiske Union, var EU forpligtet til at efterleve panelets konklusioner. Panelet mente især, at EU i forbindelse med tildelingen af kvoter inden for rammerne af toldkontingenter til leverandørlande i henhold til WTO's regler burde have taget højde for Kinas øgede muligheder for at eksportere fjerkræprodukter til EU som følge af opblødningen i sundhedsforanstaltningerne i juli 2008. Den rimelige periode for gennemførelsen af panelets rapport i henhold til WTO's regler begyndte den 19. april 2017.
            
            
               Den 12. marts 2018 bemyndigede Rådet Kommissionen til at indlede forhandlinger om en gensidigt acceptabel løsning med Kina. Forhandlingerne med Kina mundede ud i en aftale i form af brevveksling, der blev paraferet den 18. juni 2018 i Genève ("aftalen"). Aftalen bør overholde de øvrige leverandørers rettigheder, der blev fastlagt inden for rammerne af de seneste forhandlinger på grundlag af artikel XXVIII i GATT-bestemmelserne. Kommissionen bør også fremme en åben og passende forvaltning af toldkontingenter.
            
            
               Thailand har oplyst, at landet støtter tildelingen af toldkontingenter til Kina som fastsat i aftalen, og vi forventer at modtage en skriftlig bekræftelse snarest muligt (og under alle omstændigheder inden den formelle undertegnelse af denne aftale). 
            
            
               Derfor foreslår Europa-Kommissionen, at Rådet vedtager en afgørelse om indgåelse af aftalen. 
            
            
               •Sammenhæng med de gældende regler på samme område
            
            
               Ikke relevant – foranstaltningen træffes inden for rammerne af en rapport fra et WTO-panel, som Unionen er forpligtet til at efterleve i henhold til WTO-overenskomsten. 
            
            
               •Sammenhæng med Unionens politik på andre områder
            
            
               Ikke relevant – foranstaltningen træffes inden for rammerne af en rapport fra et WTO-panel, som Unionen er forpligtet til at efterleve i henhold til WTO-overenskomsten. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 207 i traktaten om Den Europæiske Unions funktionsmåde (TEUF), sammenholdt med artikel 218, stk. 6, i TEUF om indgåelse af internationale aftaler.
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget hører under Unionens enekompetence, jf. artikel 3, stk. 1, litra e), i traktaten om Den Europæiske Unions funktionsmåde. Nærhedsprincippet finder derfor ikke anvendelse.
            
            
               •Proportionalitetsprincippet
            
            
               Foranstaltningen træffes inden for rammerne af en rapport fra et WTO-panel, som Unionen er forpligtet til at efterleve i henhold til WTO-overenskomsten. 
            
            
               •Valg af retsakt
            
         
         
            
               I henhold til artikel 218, stk. 6, i TEUF kræves der en afgørelse fra Rådet om bemyndigelse til indgåelse af aftalen.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               Ikke relevant – foranstaltningen træffes inden for rammerne af en rapport fra et WTO-panel, som Unionen er forpligtet til at efterleve i henhold til WTO-overenskomsten. 
            
            
               •Høringer af interesserede parter
            
            
               Offentliggørelse af køreplanen, regelmæssige samråd med industrien, interessenter og medlemsstater. Feedback fra the European Poultry, Egg and Game Association (EPEGA) modtaget i januar 2018 efter offentliggørelsen af køreplanen gav klart udtryk for, at foreningen støttede åbningen af disse supplerende kvoter. 
            
            
               •Indhentning og brug af ekspertbistand
            
            
               Ikke relevant – foranstaltningen træffes inden for rammerne af en rapport fra et WTO-panel, som Unionen er forpligtet til at efterleve i henhold til WTO-overenskomsten. 
            
            
               •Konsekvensanalyse
            
            
               Ikke relevant – foranstaltningen træffes inden for rammerne af en rapport fra et WTO-panel, som Unionen er forpligtet til at efterleve i henhold til WTO-overenskomsten. 
            
            
               •Målrettet regulering og forenkling
            
            
               Ikke relevant – foranstaltningen træffes inden for rammerne af en rapport fra et WTO-panel, som Unionen er forpligtet til at efterleve i henhold til WTO-overenskomsten. 
            
            
               •Grundlæggende rettigheder
            
            
               Ikke relevant.
            
            
               4.VIRKNINGER FOR BUDGETTET
            
            
               Se finansieringsoversigten.
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               Kommissionen foreslår Rådet, at aftalen i form af brevveksling med Kina indgås på Unionens vegne. 
            
            
               Resultaterne af aftalen er følgende:
            
         
         
            
               Den Europæiske Union bør åbne følgende toldkontingenter:
            
            
               Et toldkontingent på 6 060 ton for toldposition 1602.3929 (med en specifik landetildeling på 6 000 ton til Kina og 60 ton til alle andre) med en toldsats inden for kontingentet på 10,9 %.
            
            
               Et toldkontingent på 660 ton for toldposition 1602.3985 (med en specifik landetildeling på 600 ton til Kina og 60 ton til alle andre) med en toldsats inden for kontingentet på 10,9 %.
            
            
               Et erga omnes-toldkontingent på 5 000 ton for toldposition 1602.3219 med en toldsats inden for kontingentet på 8 %.
            
            
               Kommissionen vil vedtage gennemførelsesforordninger med henblik på at forlænge og administrere de relevante toldkontingenter, jf. artikel 187, litra a), i forordningen om den fælles markedsordning (forordning (EF) nr. 1308/2013).
            
            
               Disse gennemførelsesforanstaltninger udarbejdes parallelt med dette forslag.
            
            
               Når kvoterne er åbnet, underretter EU og Kina WTO's tvistbilæggelsesorgan om aftalen i form af en gensidigt acceptabel løsning i forbindelse med tvist DS492. 
            
            
               2018/0281 (NLE)
            
            
               Forslag til
            
            
               RÅDETS AFGØRELSE
            
            
               om indgåelse på Den Europæiske Unions vegne af aftalen i form af brevveksling mellem Unionen og Folkerepublikken Kina i forbindelse med WTO-tvistbilæggelsesprocedure DS492 Foranstaltninger, der har betydning for toldindrømmelser for visse fjerkrækødprodukter
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, andet afsnit, litra a), nr. v), 
            
            
               under henvisning til forslag fra Europa-Kommissionen,
            
            
               under henvisning til Europa-Parlamentets godkendelse, og
            
            
               ud fra følgende betragtninger:
            
            
               (1)Den 12. marts 2018 bemyndigede Rådet Kommissionen til at indlede forhandlinger om en gensidigt acceptabel løsning med Kina i forbindelse med tvistbilæggelsesproceduren DS492 Foranstaltninger, der har betydning for toldindrømmelser for visse fjerkrækødprodukter.
            
            
               (2)Forhandlingerne er afsluttet og en aftale i form af brevveksling mellem Den Europæiske Union og Kina blev paraferet den 18. juni 2018.
            
            
               (3)Aftalen blev i overensstemmelse med Rådets afgørelse […]
                  1
                undertegnet på Unionens vegne den […] med forbehold af senere indgåelse.
            
            
               (4)Aftalen bør godkendes på vegne af Den Europæiske Union —
            
         
         
            
               VEDTAGET DENNE AFGØRELSE: 
            
            
               Artikel 1
            
            
               Hermed indgås aftalen i form af brevveksling mellem Den Europæiske Union og Kina i forbindelse med DS492 Den Europæiske Union — Foranstaltninger, der har betydning for toldindrømmelser for visse fjerkrækødprodukter
            
            
               Teksten til aftalen er knyttet til denne afgørelse.
            
            
               Artikel 2
            
            
               Formanden for Rådet udpeger den person, der på Unionens vegne er beføjet til at formidle den meddelelse, der er omhandlet i aftalen.
            
            
               Artikel 3
            
            
               Denne afgørelse træder i kraft på dagen for vedtagelsen. Den offentliggøres i Den Europæiske Unions Tidende.
            
            
               Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
            
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
            
               FINANSIERINGSOVERSIGT
            
            
                     
                     
                        Bilag
                     
                     
                        FINANSIERINGSOVERSIGT 
                     
                  
                  
                     
                        FinancSt/18/ 2693597
                     
                     
                        CM/aj
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2631461 
                     
                  
               
                     
                  
                  
                     
                        DATO: 7/5/2018
                     
                     
                  
               
                     
                        1.
                     
                  
                  
                     
                        BUDGETPOST:
                     
                     
                        Kapitel 12 – Told og andre afgifter
                     
                     
                  
                  
                     
                        BEVILLINGER:
                     
                     
                        22 844 mio. EUR
                     
                     
                         
                     
                  
               
                     
                        2.
                     
                  
                  
                     
                        FORANSTALTNINGENS BETEGNELSE: Forslag til Rådets afgørelse om indgåelse på Den Europæiske Unions vegne af aftalen i form af brevveksling mellem Unionen og Folkerepublikken Kina i forbindelse med WTO-tvistbilæggelsesprocedure DS492 Foranstaltninger, der har betydning for toldindrømmelser for visse fjerkrækødprodukter
                     
                     
                     
                  
               
                     
                        3.
                     
                  
                  
                     
                        RETSGRUNDLAG: Traktaten om Den Europæiske Unions funktionsmåde, særlig artikel 207, sammenholdt med artikel 218, stk. 5. 
                     
                  
               
                     
                        4.
                     
                  
                  
                     
                        FORANSTALTNINGENS FORMÅL: at åbne toldkontingenter for visse fjerkrækødprodukter med særlig tildeling af mængder til Kina og mængder til alle andre i forlængelse af WTO-tvistbilæggelsesprocedure DS492
                     
                  
               
                     
                        5.
                     
                  
                  
                     
                        FINANSIELLE VIRKNINGER
                     
                  
                  
                     
                        INDEVÆRENDE REGNSKABSÅR
                        2018
                        (mio. EUR)
                     
                  
                  
                     
                        REGNSKABSÅR
                     
                     
                        2019
                     
                     
                        (mio. EUR)
                     
                  
                  
                     
                        FØLGENDE REGNSKABSÅR
                     
                     
                        2020 og frem
                     
                     
                        (mio. EUR)
                     
                  
               
                     
                        5.0
                     
                  
                  
                     
                        UDGIFTER, SOM AFHOLDES
                     
                     
                        -
                              OVER EU-BUDGETTET
                        (RESTITUTIONER/INTERVENTIONER)
                     
                     
                        -
                              OVER NATIONALE BUDGETTER
                     
                     
                        -
                              AF ANDRE
                     
                  
                  
                     
                        Ikke relevant.
                     
                  
                  
                     
                        -
                     
                  
                  
                     
                        -
                     
                  
               
                     
                        5.1
                     
                  
                  
                     
                        INDTÆGTER
                     
                     
                        -
                              EU'S EGNE INDTÆGTER 
                        (AFGIFTER/TOLD)
                     
                     
                        -
                              NATIONALE KILDER
                     
                  
                  
                     
                        -
                     
                  
                  
                     
                        -8,2
                     
                  
                  
                     
                        -8,2
                     
                  
               
                     
                        5.2
                     
                  
                  
                     
                        BEREGNINGSMETODE: se bemærkninger
                     
                  
               
                     
                        6.0
                     
                  
                  
                     
                        ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
                     
                  
                  
                     
                        JA NEJ
                     
                  
               
                     
                        6.1
                     
                  
                  
                     
                        ER FINANSIERING MULIG VED OVERFØRSEL MELLEM KAPITLER PÅ DET LØBENDE BUDGET?
                     
                  
                  
                     
                        JA NEJ
                     
                  
               
                     
                        6.2
                     
                  
                  
                     
                        ER ET TILLÆGSBUDGET NØDVENDIGT?
                     
                  
                  
                     
                        JA NEJ
                     
                  
               
                     
                        6.3
                     
                  
                  
                     
                        BEVILLINGER TIL OPFØRELSE PÅ KOMMENDE BUDGETTER?
                     
                  
                  
                     
                        JA NEJ
                     
                  
               
                     
                        BEMÆRKNINGER:
                     
                     
                        Forslaget har ingen indvirkning på EU-budgettet.
                     
                     
                        Det teoretiske tab af egne indtægter, under hensyntagen til fradrag af opkrævningsomkostninger på 20 %, er på 8,2 mio. EUR. Dette er baseret på den antagelse, at den samlede mængde af tildelte toldindrømmelser (11 720 ton) ville være blevet importeret også med anvendelse af den fulde toldsats på EUR 86,7 EUR/100kg, hvilket ville have ført til samlede egne indtægter, nettotal uden opkrævningsomkostninger, på 11,2 mio. EUR.
                     
                     
                        De tildelte toldindrømmelser bør resultere i et beløb af egne indtægter, nettotal uden opkrævningsomkostninger på 3 mio. EUR.
                     
                     
                  
               
         
         
            
                  
                     (1)
                  
                        EUT L […] af […], s. […].
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den5.7.2018
            COM(2018) 518 final
            BILAG
            til
            Forslag til RÅDETS AFGØRELSE
            om indgåelse på Den Europæiske Unions vegne af aftalen i form af brevveksling mellem Unionen og Folkerepublikken Kina i forbindelse med WTO-tvistbilæggelsesprocedure DS492 Foranstaltninger, der har betydning for toldindrømmelser for visse fjerkrækødprodukter
            
               
         
         
            
               BILAG
            
            
               AFTALE I FORM AF BREVVEKSLING
            
            
            
               mellem Den Europæiske Union og Folkerepublikken Kina i forbindelse med DS492 Den Europæiske Union — Foranstaltninger, der har betydning for toldindrømmelser for visse fjerkrækødprodukter 
            
            
            
               A. Brev fra Den Europæiske Union
            
            
            
               Hr. …/Fr. … 
            
            
            
               Jeg har den ære at skrive til Dem vedrørende ovennævnte WTO-tvist og om resultatet af vores forhandlinger om en gensidigt acceptabel løsning. 
            
            
            
               Den Europæiske Union åbner følgende toldkontingenter
                  1
               :
            
            
            
               Et toldkontingent på 6 060 ton for toldposition 1602.3929 (med en specifik landetildeling på 6 000 ton til Kina og 60 ton til alle andre) med en toldsats inden for kontingentet på 10,9 %.
            
            
            
               Et toldkontingent på 660 ton for toldposition 1602.3985 (med en specifik landetildeling på 600 tons til Kina og 60 ton til alle andre) med en toldsats inden for kontingentet på 10,9 %.
            
            
            
               Et erga omnes-toldkontingent på 5 000 ton for toldposition 1602.3219 med en toldsats inden for kontingentet på 8 %.
            
            
         
         
            
               Den Europæiske Union og Kina underretter hinanden om afslutningen af deres interne procedurer for aftalens ikrafttrædelse. Aftalen træder i kraft 14 dage efter datoen for modtagelsen af den sidste underretning. Den Europæiske Union åbner ovennævnte toldkontingenter på datoen for denne aftales ikrafttræden.  
            
            
                
            
            
               Efter toldkontingenternes åbning underretter Den Europæiske Union og Kina WTO's tvistbilæggelsesinstans (DSB) om aftalen i form af en gensidigt acceptabel løsning i henhold til artikel 3.6 i DSU i forbindelse med tvistbilæggelsesproceduren DS492 Den Europæiske Union — Foranstaltninger, der har betydning for toldindrømmelser for visse fjerkrækødprodukter. På dette grundlag, og hvad angår DS492, bekræfter Kina, at landet hverken vil indlede procedurer i henhold til artikel 21.5 i DSU eller anmode om suspension af indrømmelser eller andre forpligtelser i henhold til artikel 22.6 i DSU, så længe Den Europæiske Union opfylder alle forpligtelser i henhold til denne aftale.
            
            
            
               Jeg ville være Dem taknemmelig for at meddele mig, at at Deres regering er indforstået med det ovenfor anførte. 
            
            
            
               Jeg har den ære hermed at foreslå, at hvis det ovenfor anførte kan accepteres af Deres regering, skal dette brev og Deres bekræftelse heraf tilsammen udgøre en aftale i form af brevveksling mellem Den Europæiske Union og Folkerepublikken Kina.
            
            
            
               Modtag, hr. …/fr. …, forsikringen om min mest udmærkede højagtelse.
            
            
            
               Cc. Thailand
            
            
            
               På vegne af Den Europæiske Union
            
            
            
            
               B. Brev fra Kina
            
            
            
            
               Hr. …/Fr. … 
            
            
         
         
            
               Jeg har den ære hermed at anerkende modtagelsen af Deres brev af […] med følgende ordlyd:
            
            
            
               "Jeg har den ære at skrive til Dem vedrørende ovennævnte WTO-tvist og om resultatet af vores forhandlinger om en gensidigt acceptabel løsning 
            
            
            
               Den Europæiske Union åbner følgende toldkontingenter
                  2
               :
            
            
            
               Et toldkontingent på 6 060 ton for toldposition 1602.3929 (med en specifik landetildeling på 6 000 ton til Kina og 60 ton til alle andre) med en toldsats inden for kontingentet på 10,9 %.
            
            
            
               Et toldkontingent på 660 ton for toldposition 1602.3985 (med en specifik landetildeling på 600 ton til Kina og 60 ton til alle andre) med en toldsats inden for kontingentet på 10,9 %.
            
            
            
               Et erga omnes-toldkontingent på 5 000 ton for toldposition 1602.3219 med en toldsats inden for kontingentet på 8 %.
            
            
            
               Den Europæiske Union og Kina underretter hinanden om afslutningen af deres interne procedurer for aftalens ikrafttrædelse. Aftalen træder i kraft 14 dage efter datoen for modtagelsen af den sidste underretning. Den Europæiske Union åbner ovennævnte toldkontingenter på datoen for denne aftales ikrafttræden.  
            
            
                
            
            
               Efter toldkontingenternes åbning underretter Den Europæiske Union og Kina WTO's tvistbilæggelsesinstans (DSB) om aftalen i form af en gensidigt acceptabel løsning i henhold til artikel 3.6 i DSU i forbindelse med tvistbilæggelsesproceduren DS492 Den Europæiske Union — Foranstaltninger, der har betydning for toldindrømmelser for visse fjerkrækødprodukter. På dette grundlag, og hvad angår DS492, bekræfter Kina, at landet hverken vil indlede procedurer i henhold til artikel 21.5 i DSU eller anmode om suspension af indrømmelser eller andre forpligtelser i henhold til artikel 22.6 i DSU, så længe Den Europæiske Union opfylder alle forpligtelser i henhold til denne aftale."
            
            
            
               Jeg har den ære hermed at meddele Dem, at min regering er indforstået med ovenstående brev.
            
            
            
            
               På vegne af Folkerepublikken Kina.
            
         
         
            
            
            
            
            
         
         
            
                  
                     (1)
                  
                        Tildelingen af de første to toldkontingenter til Kina støttes af Thailand. 
               
               
                  
                     (2)
                  
                        Tildelingen af de første to toldkontingenter til Kina støttes af Thailand.